pythainlp/thai-financial-dataset huggingface dataset:
10. Internal control:

The company has applied a clear policy regarding operation monitoring
and supervision lest the company’s properties be taken to misuse,
including the fact that all the directors have been holding to the above
practice. If there is any particular required to report to the
securities exchange or to apply for the shareholder meeting’s approval,
the company will take action strictly as required by the securities
exchange. Also, an audit committee has been appointed to supervise the
work performance of the management by making available a sufficient
internal control system and complying with the recommendations of the
audit committee and the auditor.
4. การวิจัยและพัฒนา

การวิจัย

บริษัทยังไม่มีนโยบายในการวิจัย(ทางการแพทย์) เนื่องจากมีการลงทุนที่สูง
และมีหน่วยงานของรัฐที่ดำเนินอยู่แล้ว
ข้อมูลใหม่ของการวิจัยและพัฒนาจะถูกนำมาใช้โดยผ่านกระบวนการจัดสรรของแพทย์ซึ่งโรงพยาบาลมีเครือข่ายอยู่

การพัฒนา

การฝึกอบรมและพัฒนาพนักงานอย่างต่อเนื่อง

จากเป้าหมายของโรงพยาบางวิภาวดีที่จะให้บริการรักษาพยาบาลที่ได้คุณภาพมาตรฐานวิชาชีพ
เพื่อให้ผู้รับบริการได้รับความพึงพอใจอย่างต่อเนื่อง
ทำให้โรงพยาบาลให้ความสำคัญกับการพัฒนาและฝึกอบรมพนักงานทุกระดับอย่างต่อเนื่องมาโดยตลอด
โดยมุ่งเน้นเรื่องการปลูกฝังทัศนคติที่ดีในการให้บริการแก่บุคคลากรทุกระดับ
และการเสริมทักษะใหม่ๆ ในการบริหารและความชำนาญเฉพาะด้าน
มีแผนการฝึกอบรมสำหรับพนักงานแต่ละระดับ เพื่อให้พนักงานมีความรู้
ความชำนาญทั้งในภาคทฤษฎีและปฏิบัติ หลักสูตรในการฝึกอบรมมี 2 ประเภทหลัก คือ
หลักสูตรจากส่วนกลางรับผิดชอบโดยฝ่ายพัฒนาและฝึกอบรมซึ่งแบ่งเป็นหลักสูตรบริหาร
(Managerial Skill), หลักสูตรความชำนาญในหน้าที่ (Job Content Skill)
และหลักสูตรเสริมทักษะ (Transferable Skill) ในด้านการต้อนรับและบริการ,
ความปลอดภัยในงาน, การควบคุมและป้องกันการติดเชื้อ ตลอดจนการป้องกันและระงับอัคคีภัย
นอกจากการฝึกอบรมในหลักสูตรต่างๆ
โรงพยาบาลยังมีการพัฒนาและถ่ายทอดความรู้ให้พนักงานด้วยวิธีอื่นๆ เช่น
การสอนงานด้วยระบบพี่เลี้ยง (On the Job Training)
เมื่อพนักงานเข้ามาปฏิบัติงานในองค์การ หัวหน้างาน
และพนักงานซึ่งมีความาชำนาญในงานทำหน้าที่เป็น
“พี่เลี้ยง”ในการสอนงานและดูและให้คำปรึกษาแนะนำให้เรื่องต่างๆเพื่อให้พนักงานใหม่เรียนรู้และสามารถปฏิบัติงานได้อย่างมีประสิทธิภาพ

ในรอบปี 2544 โรงพยาบาลวิภาวดีได้จัดการพัฒนาและฝึกอบรมพนักงานทั้งภายใน (In-house
training) และภายนอกองค์การ (Public Training) โดยเฉลี่ย 5 วัน/คน/ปี
โดยใช้งบประมาณในการฝึกอบรมพัฒนา 0.6% ของเงินเดือนพนักงานเต็มเวลา

นอกจากนี้ยังมีกิจกรรมอื่นๆ ที่เกี่ยวข้องกับการพัฒนาและฝึกอบรมในรูปแบบบริการที่เป็นมูลค่าเพิ่ม
เช่น

- จัดอบรมวิชาการให้กับหน่วยงานภายนอกเรื่องการปฐมพยาบาลและการช่วยฟื้นคืนชีพ อาทิ เช่น
กองกำกับการป้องกันและปราบปรามจลาจล, สำนักงานตำรวจแห่งชาติ, สายการบินเลาด้าแอร์,
บริษัทประชาชื่นอิมเมจจิ้ง, บริษัทไทยแคนไซซา และองค์การสหประชาชาติ

- เป็นสถานที่ดูงานและฝึกงานของนักเรียน, นักศึกษา อาทิเช่น
นักศึกษามหาวิทยาลัยเกษตรศาสตร์, มหาวิทยาลัยมหิดล, มหาวิทยาลัยรังสิต,
วิทยาลัยพลศึกษาจังหวัดสุพรรณบุรี, มหาวิทยาลัยศิลปากร คณะเภสัชกรรม จ.นครปฐม,
สถาบันราชภัฎพระนคร คณะวิทยาการจัดการ, สถาบันเทคโนโลยีราชมงคล จ.นนทบุรี,
พณิชยการสุโขทัย, สถาบันเทคโนโลยีพระจอมเกล้าพระนครเหนือ คณะวิทยาศาสตร์ประยุกต์,
มหาวิทยาลัยสงขลานครินทร์ คณะเภสัชศาสตร์, มหาวิทยาลัยศรีปทุม,
โรงเรียนพณิชยการรัตนโกสินทร์, โรงเรียนเทคนิควิมลบริหารธุรกิจ,
โรงเรียนเทคโนโลยีไทยสุริยะรามอินทรา, โรงเรียนเทคโนโลยีสยาม, คณะเภสัชศาสตร์
จุฬาลงกรณ์มหาวิทยาลัย, มหาวิทยาลัยเกษตรศาสตร์ คณะสังคมศาสตร์, วิทยาลัยพละศึกษากรุงเทพ
จ.ปทุมธานี, มหาวิทยาลัยรังสิต คณะเภสัชศาสตร์

- จัดการเรียนการสอนสำหรับบุคคลภายนอก 3 หลักสูตร

หลักสูตรผู้ดูแลผู้สูงอายุและเด็กอ่อน ระยะเวลา 6 เดือน/หลักสูตร 1 รุ่น

หลักสูตร นวดฝ่าเท้า ระยะเวลา 5 วัน/หลักสูตร 1 รุ่น

หลักสูตร นวดตัว ระยะเวลา 10 วัน/หลักสูตร 1 รุ่น
ส่วนที่ 3

การรับรองความถูกต้องของข้อมูล

ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญ
อันอาจทำให้บุคคลผู้เข้าซื้อหลักทรัพย์เสียหาย

ในกรณีนี้ เพื่อเป็นหลักฐานว่า
เอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ พลโทโกวิท พัฑฒฆายน เป็นผู้ลงลายมือชื่อ กำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ พลโทโกวิท พัฑฒฆายน กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ - นามสกุล ตำแหน่ง ลายมือชื่อ

1. พลเอกสิงหา เสาวภาพ ประธานกรรมการ
..............................................

2. พลตรีสุริยะ ผลากรกุล รองประธานกรรมการ
................................................

3. พลโทโกวิท พัฑฒฆายน กรรมการผู้จัดการ
................................................

4. พันเอก(พิเศษ)เสวก ธาราณัติ กรรมการ
................................................

5. นายแพทย์นพดล สูตรสุคนธ์ กรรมการ
................................................

ผู้รับมอบอำนาจ

ชื่อ - นามสกุล ตำแหน่ง ลายมือชื่อ

พลโทโกวิท พัฑฒฆายน กรรมการผู้จัดการ
................................................
13. [1]ข้อมูลอื่นที่เกี่ยวข้อง

  ไม่มี

[1]
แบบแสดงรายการข้อมูลประจำปี

(แบบ 56-1)

สิ้นสุดวันที่ 31 ธันวาคม 2544

บริษัท โรงพยาบาลวิภาวดี จำกัด (มหาชน)

(VIBHA)
10. การควบคุมภายใน

  บริษัทได้มีนโยบายที่ชัดเจนเกี่ยวกับการติดตามและดูแลการดำเนินงานมิให้มีการนำทรัพย์สินของบริษัทไปใช้ในทางมิชอบ
  รวมทั้งกรรมการทุกท่านได้ยึดหลักปฎิบัติขั้นต้นอยู่แล้ว ทั้งนี้
  หากมีรายการใดที่ต้องรายงานตลาดหลักทรัพย์ หรือขออนุมัติที่ประชุมผู้ถือหุ้น
  คณะกรรมการบริษัทก็จะดำเนินการตามที่ตลาดหลักทรัพย์กำหนดโดยเคร่งครัด นอกจากนี้
  บริษัทยังมีคณะกรรมการตรวจสอบ

(Audit Committee) คอยกำกับดูแลการปฎบัติงานของฝ่ายจัดการ
โดยให้มีระบบการควบคุมภายในที่เพียงพอ
และปฎิบัติตามข้อเสนอแนะของคณะกรรมการตรวจสอบและผู้สอบบัญชี

ในปี พ.ศ.2544 คณะกรรมการตรวจสอบได้จัดให้มีการประชุม 4 ครั้ง
โดยเชิญเจ้าหน้าที่ฝ่ายบริหารระดับสูงเข้าร่วมประชุมเพื่อร่วมหารือ
และสอบถามเกี่ยวกับระบบการควบคุมภายในและการดำเนินการตามข้อเสนอแนะของผู้สอบบัญชี
คณะกรรมการตรวจสอบได้ทำการวิเคราะห์เพื่อให้ข้อเสนอแนะเกี่ยวกับการปฎิบัติงานและกระบวนการจัดทำรายงานการเงินประจำปี
2544
ประธานคณะกรรมการตรวจสอบได้นำประเด็นที่เป็นสาระสำคัญรายงานต่อที่ประชุมคณะกรรมการบริษัท
ดังนี้

ครั้งที่ วันที่ วาระที่ เรื่อง

1/2544 13 มีนาคม 2545 3 รายงานเพื่อทราบและเรื่องสืบเนื่อง

2/2544 30 กรกฎาคม 2545 1 รายงานเเพื่อทราบ

3/2544 6 กันยายน 2544 3 เรื่องสืบเนื่อง

4 รายงานเพื่อทราบ

5/2544 27 พฤศจิกายน 2544 4 รายงานเพื่อทราบ

6/2544 25 ธันวาคม 2544 5 รายงานเพื่อทราบ
ส่วนที่ 1

ข้อมูลสรุป

บริษัท โรงพยาบาลวิภาวดี จำกัด (มหาชน) (VIBHA) เป็นบริษัทจดทะเบียน มีทุนจดทะเบียน
400,000,000 บาท (สี่ร้อยล้านบาท) ทุนชำระแล้วเป็นเงิน 359,646,030.00 บาท
(สามร้อยห้าสิบเก้าล้านหกแสนสี่หมื่นหกพันสามสิบบาทถ้วน) ดำเนินธุรกิจด้านสถานพยาบาล ชื่อ

"โรงพยาบาลวิภาวดี" ได้รับอนุญาตให้ประกอบสถานพยาบาลประเภทค้างคืน จำนวน 400 เตียง
เริ่มเปิดดำเนินการเมื่อวันที่ 1 มีนาคม 2529 ให้บริการด้านดูแลรักษาสุขภาพตลอดจนตรวจวินิจฉัย
บำบัดโรค โดยแพทย์ผู้เชี่ยวชาญเฉพาะด้านทุกสาขา พร้อมอุปกรณ์การตรวจวินิจฉัยโรคที่ทันสมัย
รถพยาบาลพร้อมรับ-ส่งคนไข้ทั่วประเทศ เปิดบริการตลอด 24 ชั่วโมง ปัจจุบันมีเตียงรับผู้ป่วยได้
260 เตียง มีห้องตรวจ 40 ห้อง สามารถให้บริการผู้ป่วยนอกได้วันละ 1,000 - 1,500 คน
และโรงพยาบาลวิภาวดีได้รับการรับรองระบบคุณภาพมาตรฐาน ISO 9002 จากบริษัท SGS
(ประเทศไทย) จำกัด เมื่อวันที่ 5 มกราคม 2543
โดยเป็นการรับรองระบบคุณภาพมาตรฐานทุกส่วนบริการทั้งระบบ

บริการหลัก ๆ ที่โรงพยาบาลให้บริการ คือ บริการด้านคนไข้นอก บริการด้านห้องพักสำหรับคนไข้ใน
บริการแผนกฉุกเฉิน นอกเหนือจากนี้ คือ บริการด้านการตรวจสุขภาพทั้งในและนอกสถานที่
การให้ข้อมูลข่าวสารความรู้ การป้องกันรักษาพยาบาล และอื่น ๆ การบริการนี้ครอบคลุมทุกพื้นที่
โดยไม่แบ่งระดับเศรษฐานะ
และสามารถให้บริการได้ตามความต้องการของลูกค้าแต่ละประเภทแตกต่างกันออกไป อาทิ
ลูกค้าประเภทบริษัท โรงงานอุตสาหกรรม ลูกค้าประเภทหน่วยงานราชการ รัฐวิสาหกิจ
ลูกค้ารายบุคคล และลูกค้าต่างประเทศ

นอกจากนี้ โรงพยาบาลวิภาวดี มีการตั้งเป้าหมายการทำงานในแต่ละปี มีการพัฒนา ปรับปรุงงาน
และการวางแผนกลยุทธ์ ตามสภาวะของเศรษฐกิจสังคมการเมืองที่เปลี่ยนแปลง
เพื่อพร้อมรับสถานการณ์
และพร้อมในการให้บริการในรูปแบบที่ก่อให้เกิดรายได้ทางธุรกิจอย่างชัดเจน
6. โครงการในอนาคต

โครงการในอนาคต โรงพยาบาลอยู่ในระหว่างดำเนินการเปิดศูนย์เลซิค
ซึ่งเป็นเทคโนโลยใหม่สำหรับผู้มีสายตาสั้น และสายตาเอียง โดยจะเปิดดำเนินการประมาณกลางปี
โรงพยาบาลคาดว่าจะสามารถ breakeven ได้ภายใน 3 ปี

โครงการศูนย์ไตเทียม ดดยร่วมมือกับบริษัทจัดหาเครื่องมือและน้ำยาล้างไต
คาดว่าจะเปิดดำเนินการได้ภายใน 6 เดือน
หลังจากเปิดดำเนินการจะมีกำลังการผลิตด้านผู้ป่วยล้างไตเพิ่มขึ้น 9 เท่าตัว
สามารถค่าบริการล้างไตลงเพื่อที่จะแข่งขันกับศูนย์ไตเทียมเอกชนอื่น ๆ ได้
และจะเป็นศูนย์ที่มีขนาดใหญ่ที่สุดแห่งหนึ่งในเขตเหนือของกรุงเทพ

โครงการประหยัดพลังงาน โดยร่วมมือกับบริษัทที่ปรึกษาด้านการประหยัดพลังงาน ESCO
ซึ่งเป็นองค์กรที่ได้รับการสนับสนุนจากรัฐบาล มีระยะเวลาดำเนินการประมาณ 6 เดือน
หลังจากดำเนินการแล้ว จะสามารถลดค่าใช้จ่ายด้านพลังงานได้ 5-10 เปอร์เซ็นต์

โครงการด้านบริการ
โรงพยาบาลได้กำหนดเป้าหมายที่จะเป็นโรงพยาบาลที่ให้บริการดีที่สุดแห่งหนึ่งของประเทศภายในปี
2548 โดยอาศัยตัววัดจากดัชนีความพึงพอใจของผู้มาใช้บริการ ข้อร้องเรียนของลูกค้า
อัตราการเพิ่มของจำนวนผู้มาใช้บริการ และความสามารถในการทำกำไร โดยกำหนดเป้าหมายในปี
2548 ขึ้นชุดหนึ่ง รวมทั้งได้จัดทำแผนการดำเนินงานที่สอดคล้องกับเป้าหมายดังกล่าว
คาดว่าเมื่อดำเนินการแล้วเสร็จสามารถบรรลุเป้าหมายที่ตั้งไว้
โรงพยาบาลจะเพิ่มศักยภาพในการแข่งขัน โดยมีฐานลูกค้าที่มั่นคงและกว้างขวางขึ้น
ซึ่งจะส่งผลถึงความสามารถในการประกอบการในที่สุด
8. โครงสร้างเงินทุน

หลักทรัพย์ของบริษัทฯ

บริษัทมีทุนจดทะเบียน 400ล้านบาท เรียกชำระแล้ว 359,646,030 บาท
แบ่งเป็นหุ้นสามัญ35,964,603 หุ้น หุ้นบุริมสิทธิ - หุ้น มูลค่าหุ้นละ 10 บาท

พันธะผูกพันในการออกหุ้นในอนาคต

ไม่มี

2. ผู้ถือหุ้น

รายชื่อผู้ถือหุ้นรายใหญ่ 10 รายแรก

ณ วันปิดสมุดทะเบียน (10 เมษายน 2544)

+--------------------------------------------+---------------+---------+
| ผู้ถือหุ้น                                      | จำนวนหุ้น       | %       |
+--------------------------------------------+---------------+---------+
| 1. นายชัยสิทธิ์ วิริยะเมตตากุล                    | 3,299,900     | 9.18    |
|                                            |               |         |
| 2. บริษัท โรงพยาบาลเจ้าพระยา จำกัด             | 2,796,560     | 7.78    |
|                                            |               |         |
| 3. ธนาคารทหารไทย จำกัด (มหาชน)              | 2,323,740     | 6.46    |
|                                            |               |         |
| 4. บริษัท พัฒนาการเวชกิจ จำกัด                  | 2,256,802     | 6.28    |
|                                            |               |         |
| 5. นางสาวอำไพ แช่ลิ้ม                         | 1,013,000     | 2.82    |
|                                            |               |         |
| 6. น.ส.วราภรณ์ หาญไกรวิไลย์                   | 1,000,000     | 2.78    |
|                                            |               |         |
| 7. บริษัท เงินทุนหลักทรัพย์ศรีมิตร จำกัด (มหาชน)     | 925,000       | 2.57    |
|                                            |               |         |
| 8. นายอรุณ เชิดบุญชาติ                         | 875,400       | 2.43    |
|                                            |               |         |
| 9. นายเสวก ศรีสุชาติ                          | 780,000       | 2.17    |
|                                            |               |         |
| 10. นายอำนวย กาญจโนภาศ                     | 772,500       | 2.15    |
+--------------------------------------------+---------------+---------+

* ข้อมูลจากบริษัท ศูนย์รับฝากหลักทรัพย์ (ประเทศไทย) จำกัด

นโยบายการจ่ายเงินปันผล

นโยบายของบริษัทฯ
คณะกรรมการมีนโยบายที่จะเสนอที่ประชุมผู้ถือหุ้นให้จ่ายเงินปันผลในอัตราไม่ต่ำกว่า ร้อยละ 80
ของกำไรสุทธิแต่ละปี
11. รายการระหว่างกัน

(1) บริษัทฯ ให้เงินกู้ยืมแก่บริษัท พัฒนาการเวชกิจ จำกัด รวมเป็นวงเงินให้กู้ยืมทั้งสิ้น 70.75
ล้านบาท

  (2) บริษัทฯ เข้าทำสัญญาค้ำประกันการกู้ยืมเงินบริษัท พัฒนาการเวชกิจ จำกัด
ภายในวงเงิน2.8 ล้านเหรียญสิงคโปร์ ซึ่งได้ทำขึ้นกับบริษัท Medical Equipment Credit
Pte,Ltd.,Singapore เพื่อจัดซื้อเครื่องมือแพทย์

(3) เงินให้กู้ยืมแก่บริษัท ร่วม(บริษัท พัฒนาการเวชกิจ จำกัด) และบริษัทที่เกี่ยวข้อง (บริษัท
โรงพยาบาลศุภฤกษ์อู่ทอง จำกัด) และบริษัท เอ็ม.ดี.เอส. เอ็นเตอร์ไพรส์ จำกัด
มีดอกเบี้ยค้างรับนานกว่า 2 ปี (ดูหมายเหตุงบการเงินข้อ 7 และ 22.2 ประกอบ) ทั้งนี้
บริษัทไม่ได้ตั้งค่าเผื่อหนี้สงสัยจะสูญไว้เนื่องจากเงินให้กู้ยืมและดอกเบี้ยค้างรับดังกล่าวเป็นการให้บริษัทร่วม
และบริษัทที่เกี่ยวข้องกันกู้ยืม ซึ่งคาดว่าจะได้รับคืน

  (4) บริษัทได้เข้าทำสัญญาค้ำประกันการกู้ยืมเงินของบริษัท พัฒนาการเวชกิจ จำกัด วงเงิน
270,000 เหรียญสหรัฐ ซึ่งได้ทำขึ้นกับบริษัท Medical Equipment Credit
Pte,Ltd.,Singapore เพื่อจัดซื้อเครื่องมือแพทย์ มีระยะเวลาค้ำประกัน 48 เดือน
ซึ่งรายการดังกล่าวได้มีการจัดทำสารสนเทศแจ้งตลาดหลักทรัพย์ เมื่อวันที่ 28 ธันวาคม 2542 แล้ว

(5) บริษัทฯ ได้ใช้บัญชีเงินฝากค้ำประกันให้ธนาคารออกหนังสือค้ำประกันการใช้ไฟฟ้าของบริษัท
วิภาวดีแมนชั่น จำกัด จำนวนเงิน 3.03 ล้านบาท

ทั้งนี้ เนื่องจากบริษัทฯ ถือหุ้นบริษัท วิภาวดีแมนชั่น จำกัด 100% และใช้ไฟฟ้าร่วมกับบริษัทดังกล่าว

(6) เมื่อวันที่ 15 มิถุนายน 2544 และ 17 กันยายน 2544 บริษัทได้กู้ยืมเงินจากกรรมการ
ผู้ถือหุ้นพนักงาน และบุคคลอื่น โดยออกตั๋วสัญญาใช้เงิน อัตราดอกเบี้ยร้อยละ 5.75 ต่อปี
กำหนดชำระดอกเบี้ยทุก 3 เดือน ครบกำหนดชำระคืนวันที่ 16 มิถุนายน 2546 (โดยมีเงื่อนไขว่า
ผู้ให้กู้สามารถไถ่ถอนเงินกู้คืนก่อนครบกำหนดได้ และผู้กู้สามารถชำระคืนเงินกู้ก่อนวันครบกำหนดได้)
เป็นเงินจำนวน 48 ล้านบาท โดยแบ่งเป็นกลุ่มบุคคลต่าง ๆ ดังนี้

  กรรมการบริษัท จำนวนเงิน 6 ล้านบาท

  พนักงานบริษัท จำนวนเงิน 6 ล้านบาท

  ผู้ถือหุ้น จำนวนเงิน 15 ล้านบาท

  บุคคลที่เกี่ยวข้องกัน จำนวนเงิน 11 ล้านบาท

  บุคคลอื่น จำนวนเงิน 13 ล้านบาท

  รวม 48 ล้านบาท

(7) ความสัมพันธ์ของบุคคลที่มีรายการระหว่างกัน

ความสัมพันธ์กับ บริษัท พัฒนาการเวชกิจ จำกัด

(1) บริษัท โรงพยาบาลวิภาวดี จำกัด (มหาชน) ถือหุ้นบริษัท พัฒนาการเวชกิจ จำกัด 16.5%
ของทุนจดทะเบียน 600 ล้านบาท

(2) บริษัท พัฒนาการเวชกิจ จำกัด ถือหุ้นบริษัท โรงพยาบาลวิภาวดี จำกัด

(มหาชน) 6.28% ของทุนจดทะเบียน 359.6 ล้านบาท

(3) มีผู้บริหารบางท่านร่วมกัน

ความสัมพันธ์กับ บริษัท วิภาวดีแมนชั่น จำกัด

(1) บริษัท โรงพยาบาลวิภาวดี จำกัด(มหาชน) ถือหุ้นบริษัท วิภาวดีแมนชั่น จำกัด 100%

(2) ผู้บริหารบางท่านร่วมกัน
ส่วนที่ 3

การรับรองความถูกต้องของข้อมูล

ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญ
อันอาจทำให้บุคคลผู้เข้าซื้อหลักทรัพย์เสียหาย

ในกรณีนี้ เพื่อเป็นหลักฐานว่า
เอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นายชัยสิทธิ์ วิริยะเมตตากุล เป็นผู้ลงลายมือชื่อ
กำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นายชัยสิทธิ์ วิริยะเมตตากุล
กำกับไว้ ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ - นามสกุล ตำแหน่ง ลายมือชื่อ

1. พลเอกสิงหา เสาวภาพ ประธานกรรมการ
..............................................

2. พลตรีสุริยะ ผลากรกุล รองประธานกรรมการ
................................................

3. พันเอก(พิเศษ)เสวก ธาราณัติ กรรมการ
................................................

5. นายแพทย์นพดล สูตรสุคนธ์ กรรมการ
................................................

ผู้รับมอบอำนาจ

ชื่อ - นามสกุล ตำแหน่ง ลายมือชื่อ

นายชัยสิทธิ์ วิริยะเมตตากุล กรรมการผู้จัดการ
................................................
แบบแสดงรายการข้อมูลประจำปี

(แบบ 56-1)

สิ้นสุดวันที่ 31 ธันวาคม 2545

บริษัท โรงพยาบาลวิภาวดี จำกัด (มหาชน)

VIBHA
ปัจจัยความเสี่ยง

ความเสี่ยงการลงทุนเพิ่มใน บริษัท พัฒนาการเวชกิจ จำกัด

บริษัทได้เพิ่มเงินลงทุนใน บริษัท พัฒนาการเวชกิจ จำกัด จากเดิม 89.25 ล้านบาท (ร้อยละ
16.5 ของทุนชำระแล้ว) เป็น 516.12 (ร้อยละ 90.43 ของทุนชำระแล้ว)
ล้านบาทโดยแลกหุ้นกับผู้ถือหุ้นเดิมของ บริษัท พัฒนาการเวชกิจ จำกัด และ ซื้อหุ้นสามัญของบริษัท
พัฒนาการเวชกิจ จำกัด (โรงพยาบาลวิภาวดี 2) เพิ่มขึ้นอีกจำนวน 336.10 ล้านบาท ทำให้
บริษัท พัฒนาการเวชกิจ จำกัด มีฐานะเป็น บริษัทย่อยของ บริษัทฯ ที่มีเงินลงทุนสูงถึงร้อยละ
24.90 ของสินทรัพย์รวมของบริษัท

สำหรับการลงทุนใน บริษัท พัฒนาการเวชกิจ จำกัด ซึ่งประกอบกิจการ โรงพยาบาลวิภาวดี 2
บริษัทฯ มีความเสี่ยงในการลงทุนเนื่องจากผลประกอบการใน บริษัท พัฒนาการเวชกิจ จำกัด
ขาดทุนมาโดยตลอดตั้งแต่เปิดดำเนินการในปี 2540 อย่างไรก็ดี ผลประกอบการมีขาดทุนลดลง
และมีรายได้จากการรักษาพยาบาลเพิ่มขึ้นอย่างต่อเนื่อง เมื่อปี 2544 บริษัทมีสินทรัพย์รวม 800.76
ล้านบาท มียอดรายได้รวม 162.62 ล้านบาท ขาดทุนสุทธิ 41.83 ล้านบาท มีทุนชำระแล้ว 600
ล้านบาท และขาดทุนสะสม 254.68 ล้านบาท

ในปี 2545 บริษัท พัฒนาการเวชกิจ จำกัด มีผลการดำเนินงานดีขึ้นเป็นลำดับ มีรายได้รวม
202.10 ล้านบาทมีขาดทุนสุทธิ 79.79 ล้านบาท
เพิ่มขึ้นจากปีก่อนเนื่องจากบริษัทมีผลขาดทุนจากการด้อยค่าทรัพย์สิน จำนวน 63.75 ล้านบาท
จากการประเมินของผู้บริหารของบริษัทฯคาดว่า บริษัท พัฒนาการเวชกิจ จำกัด
น่าจะสามารถเพิ่มรายได้จากการรักษาพยาบาลในปีถัดไป และสร้างผลกำไรได้ ในปี 2547
ซึ่งขึ้นอยู่กับประสิทธิภาพการจัดการ และ
การเสริมรายได้ระหว่างโรงพยาบาลในเครือเดียวกันว่าเป็นไปตามที่ประเมินไว้หรือไม่
ถ้าหากแนวโน้มปริมาณการรักษาพยาบาลไม่ตรงกับที่ประเมินไว้
ผลขาดทุนจากบริษัทย่อยนี้อาจทำให้มีผลการดำเนินงานของบริษัทโดยรวมลดลงเนื่องจากเป็นมูลค่าเงินลงทุนที่สูง

นโยบายการรักษาพยาบาลในราคาถูกของโรงพยาบาลรัฐ

จากการที่กรุงเทพมหานครได้เข้าสู่โครงการสุขภาพดีถ้วนหน้าของกระทรวงสาธารณสุข หรือ
โครงการ 30 บาทรักษาทุกโรค ในปี 2545 โดยที่รัฐบาลจะชดเชยแก่ทางโรงพยาบาลคนละ
1,152 บาทต่อปี ทำให้ผู้ป่วยหันไปใช้บริการของโรงพยาบาลรัฐ และ
โรงพยาบาลอื่นที่เข้าโครงการ
โรงพยาบาลวิภาวดีเป็นโรงพยาบาลเอกชนแต่ไม่ได้ร่วมอยู่ในโครงการนี้
จึงทำให้เสียลูกค้าบางรายที่เน้นราคาค่ารักษาในการตัดสินใจ
อย่างไรก็ตามโรงพยาบาลวิภาวดีเห็นว่าการรักษาในโครงการฯ
ไม่สามารถทำให้บริษัทมีกำไรคุ้มกับค่าต้นทุนได้ โรงพยาบาลวิภาวดีจึงหันมามุ่งเน้นลูกค้าที่มีกำลังซื้อ
รวมถึงการปรับปรุงคุณภาพและบริการให้แตกต่างจากผู้ประกอบการรายอื่น
และบริการให้ตรงกับความต้องการของชุมชน
การควบคุมภายใน

คณะกรรมการบริษัทฯ ได้มีการแต่งตั้งคณะกรรมการตรวจสอบ 3 ท่าน โดยมีกรรมการอิสระ 2 ท่าน
ทำหน้าที่ประเมินระบบการควบคุมภายใน โดยมีสำนักตรวจสอบภายใน
จัดทำรายงานการตรวจสอบภายในเสนอต่อคณะกรรมการตรวจสอบโดยตรง ในระหว่างปี
คณะกรรมการตรวจสอบได้มีการประชุมโดยอิสระ ร่วมกับผู้สอบบัญชีของบริษัท ,
ผู้ตรวจสอบภายในของบริษัท และกรรมการบริหาร เพื่อสอบทานเกี่ยวกับการควบคุมภายใน
และกระบวนการจัดทำ รายงานทางการเงินให้มีประสิทธิภาพ และประสิทธิผล
และเป็นไปตามข้อกำหนดของทางการ

ในการประชุมคณะกรรมการ วาระพิเศษ/2545 เมื่อวันที่ 8 มกราคม 2545
โดยมีกรรมการตรวจสอบทั้งสามท่านเข้าร่วมประชุมด้วย
ได้ทำการประเมินตามแบบประเมินความเพียงพอของระบบควบคุมภายในของบริษัทฯ
โดยการซักถามข้อมูลจากฝ่ายบริหารและตอบแบบประเมินด้วยตนเอง โดยมีความสรุปได้ว่า

องค์กรและสภาพแวดล้อม คณะกรรมการมีความเห็นว่า
บริษัทมีการกำหนดเป้าหมายการดำเนินธุรกิจที่ชัดเจนและวัดผลได้
และมีการจัดโครงสร้างองค์กรที่ช่วยฝ่ายบริหารสามารถดำเนินได้อย่างมีประสิทธิภาพ
ซึ่งมีส่วนในการสนับสนุนให้ระบบการควบคุมภายในของบริษัทดำเนินไปได้ตามที่มุ่งหวังไว้

การบริหารความเสี่ยง คณะกรรมการมีความเห็นว่า บริษัทมีการประเมิน วิเคราะห์
รวมทั้งมีการกำหนด บทบาทและหน้าที่ของผู้บริหารทุกฝ่าย
ในการติดตามข่าวสารเกี่ยวกับมาตราการต่างๆ ได้อย่างทั่วถึงและถูกต้อง
เพื่อช่วยลดหรือป้องกันความเสี่ยงนั้นได้อย่างทันท่วงที

การควบคุมการปฏิบัติงานของฝ่ายบริหาร คณะกรรมการมีความเห็นว่า
บริษัทได้มีการกำหนดขอบเขตอำนาจหน้าที่ของฝ่ายบริหารอย่างชัดเจน
รวมทั้งบริษัทมีการแบ่งแยกหน้าที่ความรับผิดชอบออกจากกันอย่างเด็ดขาด
เพื่อเป็นการตรวจสอบซึ่งกันและกัน อย่างไรก็ตาม หากบริษัทมีธุรกรรมกับผู้ถือหุ้นรายใหญ่ กรรมการ
ผู้บริหาร หรือผู้ที่เกี่ยวข้องกับบุคคลดังกล่าว บริษัทจะต้องมีมาตราการที่รัดกุม
เพื่อติดตามธุรกรรมนั้นและเพื่อป้องกันการนำโอกาสหรือประโยชน์ของบริษัทไปใช้เพื่อประโยชน์ส่วนตน

ระบบสารสนเทศและการสื่อสารข้อมูล คณะกรรมการมีความเห็นว่า
บริษัทมีการจัดการทางด้านข้อมูลเพื่อให้ได้มาซึ่งข้อมูลที่มีคุณภาพ เหมาะสม
และเพียงพอต่อการตันสินใจของคณะกรรมการ
รวมทั้งมีการจัดเก็บเอกสารประกอบการบันทึกบัญชีต่างๆ ไว้อย่างครบถ้วนเป็นหมวดหมู่
และบริษัทไม่เคยได้รับแจ้งจากผู้สอบบัญชี นายชัยกรณ์ อุ่นปิติพงษา ว่ามีข้อบกพร่องในเรื่องดังกล่าว
ส่วนรายงานการประชุมคณะกรรมการนั้น
บริษัทได้มีการบันทึกสรุปความเห็นที่สำคัญของคณะกรรมการและมติที่ประชุม
เพื่อให้บริษัทสามารถปรับปรุงตามข้อเสนอแนะและแจ้งให้คณะกรรมการรับทราบในการประชุมครั้งต่อไป

ระบบการติดตาม คณะกรรมการเห็นว่า
บริษัทได้มีการติดตามผลการดำเนินงานเพื่อเปรียบเทียบกับเป้าหมายการดำเนินงานธุรกิจที่ตั้งไว้
และบริษัทยังมีนโยบายให้ฝ่ายบริหารต้องรายงานต่อคณะกรรมการบริษัททันที เมื่อเกิดการทุจริต
มีการปฏิบัติที่ฝ่าฝืนกฎหมายหรือมีการกระทำที่ผิดปกติอื่นใด
ซึ่งอาจส่งผลกระทบต่อชื่อเสียงและฐานะการเงินของบริษัทอย่างมีนัยสำคัญ
ส่วนที่ 1

ข้อมูลสรุป

บริษัท โรงพยาบาลวิภาวดี จำกัด (มหาชน) (VIBHA) ก่อตั้งขึ้นเมื่อวันที่ 1 มีนาคม 2529
ดำเนินธุรกิจด้านสถานพยาบาล ชื่อ "โรงพยาบาลวิภาวดี"
ให้บริการด้านดูแลรักษาสุขภาพตลอดจนตรวจวินิจฉัย บำบัดโรค มีโรงพยาบาลในกลุ่ม 3 แห่ง คือ
โรงพยาบาลวิภาวดี 2 โรงพยาบาลเจ้าพระยา และ โรงพยาบาลวิภาวดีปิยะราษฎร์

การบริการหลักของโรงพยาบาล คือ ให้การรักษาทางด้านอายุรกรรม หู คอ จมูก กระดูก
และการรักษาโรคอื่นๆ มีห้องรองรับการรักษา เช่น ห้องผ่าตัด ห้อง ICU ห้องคลอด
และห้องพักขนาดต่างๆ เพื่ออำนวยความสะดวกให้แก่ผู้ป่วย ให้เกิดความพึงพอใจอย่างสูงสุด
รายได้ประกอบด้วย รายได้จากการรักษาร้อยละ 90 แบ่งเป็นรายได้จากผู้ป่วยใน และผู้ป่วยนอก
ซึ่งมีมูลค่าใกล้เคียงกัน

กลยุทธ์การดำเนินงานเน้นการให้บริการอย่างครบวงจรเพื่อให้เป็นศูนย์รักษาพยาบาลที่ทันสมัย
สะดวกสบาย และมีประสิทธิภาพ
และเน้นสร้างความสัมพันธ์ให้เป็นที่ไว้วางใจกับกลุ่มลูกค้าด้วยการประชาสัมพันธ์โครงการใหม่ๆ
และการรักษาที่ได้รับยอมรับมาตราฐานสากล นอกจากนี้
บริษัทฯได้เริ่มเปิดการดำเนินการเปิดศูนย์เลซิค
เพื่อนำเทคโนโลยีที่ทันสมัยเข้ามาเสริมศักยภาพของโรงพยาบาล

ผลการดำเนินงานของปี 2545 บริษัทมีผลกำไร 13.82 ล้านบาท ลดลงร้อยละ 32
และมีสินทรัพย์รวม 1,789.43 ล้านบาท เนื่องจากบริษัทได้ซื้อหุ้นสามัญของบริษัท พัฒนาการเวชกิจ
จำกัด (โรงพยาบาลวิภาวดี 2) เพิ่มขึ้น เป็นผลให้บริษัทมีสัดส่วนการถือหุ้นเพิ่มขึ้นจากร้อยละ
16.50 เป็นร้อยละ 90.43
และเป็นผลให้บริษัทต้องรับรู้ส่วนแบ่งขาดทุนจากเงินลงทุนตามวิธีส่วนได้ส่วนเสีย จำนวน 21.96
ล้านบาท
โครงการในอนาคต

โครงการปีนี้เป็นการปรับปรุงพื้นที่ในการบริการ โดยปรับปรุงห้องพักอาคาร 1
และเพิ่มห้องตรวจผู้ป่วยนอกอีก 20 ห้อง นอกจากนี้จะเป็นการปรับปรุงทางเดินรถหน้าอาคาร 1
และอาคาร 2 ให้มีความสะดวกสบายมากขึ้น และได้มีการจัดซื้อโปรแกรมคอมพิวเตอร์ใหม่
เพื่อเพิ่มประสิทธิภาพในการบริการ โครงการดังกล่าวคาดว่า จะใช้เงินลงทุนประมาณ 60 ล้านบาท

นอกจากนี้ บริษัทยังมีแผนงานที่จะสร้างพันธมิตรทางธุรกิจของกลุ่มโรงพยาบาล
เพื่อหลีกเลี่ยงการแข่งขันโดยไม่จำเป็น จัดตั้งศูนย์ข้อมูลเพื่อประโยชน์ของกลุ่ม
ในการจัดซื้อให้มีต้นทุนที่ต่ำลง และเพื่อการบริหารอุปกรณ์ทางการแพทย์อย่างมีคุณภาพ